‹‹የለውጡ ተቃዋሚዎች የሚሸርቡት ሴራ አለ›› የኦሮሞ ዴሞክራቲክ ግንባር ሊቀመንበር አቶ ሌንጮ ለታ
በኢትዮጵያ በአሁኑ ወቅት እየተከሰተ ያለው ግጭት ሁለት ዓይነት መልክ አለው ሲሉ የኦሮሞ ዴሞክራቲክ ግንባር ሊቀመንበር አቶ ሌንጮ ለታ ተናገሩ፡፡ አቶ ሌንጮ ከአዲስ ዘመን ጋር በነበራቸው ቆይታ በአሁኑ ወቅት በኢትዮጵያ እየተከሰቱ ያሉ ግጭቶች ሆን ተብለው የሚካሄዱና ሰዎች ከሰዎች ጋር በእውነተኛ ምክንያት ግጭት ውስጥ የሚገቡበት ነው፡፡ ለመጀመሪያው ግጭት ምክንያቱ የለውጡ ተቃዋሚዎች የሚሸርቡት ሴራ ሲሆን፤ ለ27 ዓመታት ይህን
አገር በበላይነት ሲቆጣጠር የነበረ ሃይል ተቃውሞ ወደ እርሱ እንዳይመጣ በህዝብ ግጭት ይጠቀም ነበር፤ ይህ አሁንም ቀጥሏል ብለዋል፡፡ በሌላ በኩል የፌዴራሊዝሙ በአያያዝና አከላለል ብዙ ችግር ስለነበረበት ግጭቶች ተከስተዋል ሲሉ አክለው ገልጸዋል፡፡ በዚያ ምክንያት ተቀብሮ የነበረ ስሜት ይፋ መውጣት ሲጀምር ሰዎች ግጭት እያጋጠማቸው ነው። ነገር ግን በሁለቱም ምክንያቶች እየተከሰተ ያለው ግጭት ሊያስገርመን አይችልም ይላሉ አቶ ሌንጮ።አዲስ ዘመን ግንቦት 2/2011